Συζήτηση:Α΄ Ελληνική Δημοκρατία

message: Δεν είμαι σίγουρος ότι χρησιμοποιείται αυτή η φράση για να περιγράψει αυτή την περίοδο. Υπάρχει κάποια πηγή ή κάτι σχετικό;--Diu 17:23, 24 Δεκεμβρίου 2010 (UTC)
Παιδιά ειμαι καινούργιος εδώ, ξεκίνησα αυτή την σελίδα μεταφράζοντας την αντίστοιχη αγγλική. Για πηγές δεν είμαι σίγουρος ωστόσο υπάρχουν αρκετές παραπομπές. Τώρα για το ποια φράση χρησιμοποιείται για αυτην την περίοδο δεν γνωρίζω. Γιώργος55 20:05, 24 Δεκεμβρίου 2010 (UTC)
Καλά έκανες απλώς δεν βλέπω πηγές στην αγγλική και προβληματίζομαι.--Diu 22:56, 24 Δεκεμβρίου 2010 (UTC)
Δε νομίζω να υπάρχει επίσημη ορολογία γι' αυτή την περίοδο της Ελληνικής ιστορίας. --Ttzavarasσυζήτηση 23:07, 24 Δεκεμβρίου 2010 (UTC)
Στα πρότυπα Πρωθυπουργοί της Ελλάδας και Πρόεδροι της Βουλής των Ελλήνων έτσι αναφέρεται η «Πρώτη Ελληνική Δημοκρατία (1822 - 1832)». Στην συζήτηση του τελευταίου μάλιστα γίνεται λόγος και για κάποιο http://www.parliament.gr/newpublications/Proedroi.pdf το οποίο έχει αυτή την ορολογία. Ο Σύνδεσμος δυστυχώς έχει πάψει να λειτουργεί. --Emmakampo 23:11, 24 Δεκεμβρίου 2010 (UTC)
Ο σύνδεσμος έχει γίνει .
Σχετική συζήτηση είχε γίνει στη Συζήτηση προτύπου:Πρωθυπουργοί της Ελλάδας#Ελληνική Δημοκρατία. Η περίοδος 1924-1935 στη έκδοση της Βουλής αναφέρεται ως Β' Ελληνική Δημοκρατία, αλλά καμία δεν αναφέρεται ως Πρώτη. Λογικό, καθώς είναι αρκετά πολύπλοκες οι πολιτικές δομές μέχρι την έλευση του Όθωνα.  --geraki Talk 23:34, 24 Δεκεμβρίου 2010 (UTC)
Πιστεύω πως αυτό το άρθρο έχει ολοκληρωθεί. Ετσι θα συνεχίσω στην Δεύτερη Ελληνική Δημοκρατία. Γιώργος55 10:47, 25 Δεκεμβρίου 2010 (UTC)
Στο pfd της Βουλής των Ελλήνων η περίοδος χωρίζεται στα δύο: Επαναστατική περίοδος και Καποδιστριακή περίοδος. Πουθενά δεν αναφέρεται ως "Πρώτη Ελληνική Δημοκρατία". --Ttzavarasσυζήτηση 10:58, 25 Δεκεμβρίου 2010 (UTC)
Το γνωρίζω αυτό. Επίσης τα βιβλία ιστορίας αναφέρουν την περίοδο αυτή ως καποδιστριακή περίοδο ωστόσο πιστεύω πως όντως υπήρξε ένα πολίτευμα υπο την ηγεσία του Ιωάννη καποδίστρια το οποίο θα μπορούσε να θεωρηθεί ως δημοκρατία και επιπλέον η αντίστοιχη αγγλική σελίδα αναφέρεται στην περίοδο αυτή ως Πρώτη Ελληνική Δημοκρατία. Γιώργος55 13:29, 25 Δεκεμβρίου 2010 (UTC)
Πρώτα να λυθεί η απορία και να διορθωθούν τα δύο πρότυπα πριν συνεχίσει η αρθρογραφία. --Emmakampo 14:26, 25 Δεκεμβρίου 2010 (UTC)
Υπάρχει πράγματι σοβαρό ζήτημα για τον όρο αυτό. Θεωρώ απαραίτητο να αναφερθεί στο άρθρο το γεγονός ότι δεν αποτελεί ευρέως παραδεκτό όρο.  --Focal Point 09:05, 26 Δεκεμβρίου 2010 (UTC)
Ανέφερα λοιπόν το γεγονός ότι δεν υπάρχει ευρεία (αν υπάρχει καθόλου) βιβλιογραφία στην αρχή του άρθρου, ώστε να μην είναι παραπλανητικό. --Focal Point 09:14, 26 Δεκεμβρίου 2010 (UTC)
Υπάρχουν βέβαια και άλλοι που λένε άλλα: Η πρώτη περίοδος κατά την οποία η Ελλάδα είχε αβασίλευτο πολίτευμα ξεκινά από την Επανάσταση του 1821 και τερματίζεται όταν δολοφονήθηκε ο αρχηγός του κράτους Ιωάννης Καποδίστριας το 1831. Η δεύτερη περίοδος, γνωστή και ως Α’ Ελληνική Δημοκρατία, διήρκεσε έντεκα χρόνια και συγκεκριμένα από το 1924 έως και το 1935. --Focal Point 10:06, 26 Δεκεμβρίου 2010 (UTC)
Το ίδιο λέει και ο Άλκης Ρήγος στο βιβλίο του Η δεύτερη ελληνική δημοκρατία, εκδ. Θεμέλιο (1999) ISBN 978-960-310-042-3. --Ttzavarasσυζήτηση 10:25, 26 Δεκεμβρίου 2010 (UTC)
Αγαπητέ Ττ μη μας μπερδεύεις. Ο Άλκης Ρήγος δίνει και ημερομηνία: Η Β΄ Ελληνική Δημοκρατία 1924-1935, δεν αναφέρεται σε αυτήν ως Α' όπως η παραπάνω αναφορά. --Focal Point 10:43, 26 Δεκεμβρίου 2010 (UTC)
Μα δεν το είπα για να μπερδέψω αλλά για το ανάποδο, ακριβώς αυτό που είχες πει στην πρώτη σου αναφορά! --Ttzavarasσυζήτηση 11:08, 26 Δεκεμβρίου 2010 (UTC)
A.. εντάξει... Αν δε σε πειράζει γράψε εδώ πως ακριβώς το αναφέρει (και σελίδα) ώστε να το βάλουμε ως πηγή. --Focal Point 19:55, 26 Δεκεμβρίου 2010 (UTC)
Τελικά τι έγινε με αυτό το άρθρο;--Diu 01:01, 7 Ιανουαρίου 2011 (UTC)
Στην ιστοσελίδα περί συνταγματικής ιστορίας της Βουλής η περίοδος 1821/22-1832 αναφέρεται ως "η Πρώτη Ελληνική Δημοκρατία", με την περίοδο 1924-35 ως Δεύτερη, κτλ. Ομοίως το βιβλίο με τους προέδρους Βουλής και Γερουσίας αναφέρει την περίοδο 1924-35 ρητά ως "Β' Ελληνική Δημοκρατία" (σ. 344 κ.ε.) και την μετά τη  Μεταπολίτευση περίοδο ως Γ' Ελληνική Δημοκρατία (σ. 421 κ.ε.). Ως ιστοριογραφικός όρος τουλάχιστον το Α' Ελληνική Δημοκρατία φαίνεται να χρησιμοποιείται. Κώστας   ✍  10:31, 27 Μαΐου 2011 (UTC)
Νομίζω ότι αυτό είναι ήδη γραμμένο και στο άρθρο. --Focal Point 16:03, 27 Μαΐου 2011 (UTC)
Ακριβώς, απλά απάντησα (με καθυστέρηση μηνών) στην τελευταία ερώτηση του Diu. Κώστας   ✍  21:10, 27 Μαΐου 2011 (UTC)
καλά έκανες γιατί δεν είχα ξαναδιαβάσει το άρθρο και μου είχε μείνει η απορία.--Diu 00:07, 28 Μαΐου 2011 (UTC)
Και εγώ με τη σειρά μου θα διαφωνήσω με την ονομασία του λήμματος ως "Πρώτη Ελληνική Δημοκρατία". Η περίοδος από το 1822 ως το 1827 ονομαζόταν Προσωρινή Διοίκησις της Ελλάδος και υπάρχει σχετικό λήμμα που πιθανόν θα πρέπει να συγχωνεύσει το παρών. Η περίοδος 1827-1832 ονομαζόταν Ελληνική Πολιτεία. Τώρα αν θέλουμε να ενώσουμε αυτές τις δύο περιόδους, νομίζω ότι δεν είναι δυνατόν, καθώς μιλάμε για διαφορετικές συγκυρίες. Παρότι υπήρχε ένα υποτυπώδες σύνταγμα κατά την περίοδο Καποδίστρια, η Ελλάδα είχε διακυβέρνηση μοναρχική. Δεν υπήρχε κοινοβούλιο, ούτε γίνονταν εκλογές. Προτείνω λοιπόν, το παρών λήμμα να συγχωνευθεί με το Προσωρινή Διοίκησις της Ελλάδος, ενώ το Ελληνική Πολιτεία 1828-1832 να παραμείνει ως έχει.--Cretan2014 (συζήτηση) 05:42, 3 Μαρτίου 2015 (UTC)
Αφαίρεσα και τον πίνακα χώρας, αλλά και τις κατηγοριοποιήσεις που θεωρούσαν ότι η Πρώτη Ελληνική Δημοκρατία ήταν κάποια χώρα. Ποτέ δεν ήταν χώρα. Το λέει το λήμμα πάνω-πάνω: «Σε ορισμένες πηγές...» και «Πρόκειται για ένα καθαρά ιστοριογραφικό όρο». --Focal Point 20:23, 6 Μαρτίου 2015 (UTC)
Με την ίδια λογική που στην Γαλλία έχουμε φτάσει, αισίως, στην Ε΄ Δημοκρατία και, πλέον, συζητάμε για την ΣΤ΄. Ο όρος θα πρέπει να παραμείνει, όπως και το πρότυπο, το οποίο αναπαριστά το τί προϋπήρχε τί ακολούθησε κτλ. Από την στιγμή που πρόκειται για ιστοριογραφικό όρο και συνεπώς πολλά από αυτά που περιγράφει δεν υφίστανται πλέον, αυτό θα ήταν καλό να τονιστεί...--Montjoie-Saint-Denis !!! συζήτηση 20:37, 6 Μαρτίου 2015 (UTC)
thread_title:  Περί του όρου «Πρώτη Ελληνική Δημοκρατία» 

message: Μα ποιος λέει ότι δεν υπήρχε κράτος την περίοδο 1822-1828 και 1828-1832  ??  Τί επανάσταση κάναμε τότε ? Τί εθνική ανεξαρτησία ανακηρύξαμε στις 15. Ιανουαρίου του 1822 ? Η «Προσωρινή διοίκησις» είναι διοίκηση και όχι κράτος... επίσης το πολίτευμα είναι «Δημοκρατία» καθώς βασιλεύς ήρθε μόλις το 1832 οπότε είχαμε Βασίλειο. Ούτε άλλαξε το πολίτευμα με την επιλογή του Καποδίστρια το 1827.Εκλογές με άμεση ψηφοφορία έγιναν το 1829 (βλ.Ελληνικές εκλογές 1829). Καταλαβαίνω την προσπάθεια να  γίνει συγχώνευση με το Ελληνική Πολιτεία ... αλλά συγχώνευση όχι διάλυση. Σε λίγο θα μας πουν ότι η «Βυζαντινή Αυτοκρατορία»  δεν ήταν κράτος, επειδή ο όρος βυζάντιο είναι μεταγενέστερος και η επίσημη ονομασία της μεσαιωνικής εποχής ήταν «Ρωμανία». --Stamoulis32 (συζήτηση) 00:50, 13 Μαΐου 2016 (UTC)
replies: text: Επαναφορές: Μεταξύ 1828-1833, υπήρχε κράτος, η Ελληνική Πολιτεία. Αυτή ήταν κράτος. Ο ιστοριογραφικός όρος που σπάνια χρησιμοποιείται στη βιβλιογραφία «Πρώτη Ελληνική Δημοκρατία», αφορά τη χρονική περίοδο από το 1822 (οπότε δεν υπήρχε οργανωμένο κράτος, απλά επαναστατικές δυνάμεις που ούτε και οι ίδιες ζητούσαν αναγνώρισή τους ως κράτος -  για το λόγο αυτό άλλωστε αποκαλούσαν τον εαυτό τους προσωρινή διοίκηση) μέχρι και το 1833. Τα λέει και το λήμμα. Παρακαλώ πολύ να μη συνεχίσουν οι επαναφορές. --Focal Point 08:07, 14 Μαΐου 2016 (UTC)
replies: text: :Εντάξει ας είναι. Θα μελετήσω το θέμα περί της ελληνικής κρατικής υπόστασης από το 1821 μέχρι το 1828 και θα επανέλθω με πηγές. --Stamoulis32 (συζήτηση) 02:22, 17 Μαΐου 2016 (UTC)
thread_title:  Περί κρατικής υπόστασης από το 1822 έως το 1832